กฎกระทรวงการแจ้งกำหนดวัน เวลา และสถานที่ที่พาหนะจะเข้ามาถึงด่านควบคุมโรคติดต่อระหว่างประเทศ พ.ศ. 2567
ประกาศวันที่ 2024-11-26

content: กฎกระทรวง การแจ้งกำหนดวัน เวลา และสถานที่ที่พาหนะจะเข้ามาถึงด่านควบคุมโรคติดต่อระหว่างประเทศ พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวงกำหนดแบบและวิธีการให้เจ้าของพาหนะหรือผู้ควบคุมพาหนะที่เข้ามาในราชอาณาจักรแจ้งและยื่นเอกสารต่อเจ้าพนักงานสาธารณสุขประจำด่านควบคุมโรคติดต่อระหว่างประเทศ พ.ศ. ๒๕๕๒
sectionNo: 3
content: ข้อ ๓ เพื่อประโยชน์ในการป้องกันและควบคุมโรคติดต่อระหว่างประเทศ กรณีมีเหตุอันสมควรหรือมีเหตุสงสัยว่าพาหนะใดมาจากท้องที่หรือเมืองท่าใดนอกราชอาณาจักรที่มีโรคระบาด ให้เจ้าของพาหนะหรือผู้ควบคุมพาหนะดังกล่าวแจ้งกำหนดวัน เวลา
sectionNo: 3
content: และสถานที่ที่พาหนะนั้นจะเข้ามาถึงด่านควบคุมโรคติดต่อระหว่างประเทศต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ ตามหลักเกณฑ์และเงื่อนไข ดังต่อไปนี้ (๑) กรณีพาหนะทางน้ำ (ก) เรือเดินทะเลระหว่างประเทศ
sectionNo: 3
content: ให้แจ้งไม่น้อยกว่ายี่สิบสี่ชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ (ข) เรือเดินลำน้ำระหว่างประเทศ
sectionNo: 3
content: ให้แจ้งไม่น้อยกว่าหนึ่งชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ (๒) กรณีพาหนะทางบก (ก) รถไฟ รถโดยสารสาธารณะ และรถบรรทุกสินค้า และพาหนะทางบกอื่น ๆ
sectionNo: 3
content: ให้แจ้งไม่น้อยกว่าหนึ่งชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร เว้นแต่กรณีต้นทางนอกราชอาณาจักรที่พาหนะนั้นจะเข้ามาในราชอาณาจักรใช้ระยะเวลาเดินทางไม่เกินหนึ่งชั่วโมง ให้แจ้งเมื่อพาหนะนั้นเข้ามาถึงด่านควบคุมโรคติดต่อระหว่างประเทศ
sectionNo: 3
content: (ข) รถยนต์ส่วนบุคคลและรถพยาบาล ให้แจ้งเมื่อพาหนะนั้นเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร (๓) กรณีพาหนะทางอากาศ ได้แก่ เครื่องบิน เฮลิคอปเตอร์ และอากาศยานอื่นที่รับขนส่งทางอากาศ ให้แจ้งภายในสิบห้านาทีนับแต่พาหนะนั้นบินขึ้นเหนือพื้นดิน
sectionNo: 3
content: ตามรายการเกี่ยวกับพาหนะที่จะเข้ามาในราชอาณาจักร
sectionNo: 4
content: ข้อ ๔ การแจ้งตามข้อ ๓ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สถานที่หรือโดยวิธีการ ดังต่อไปนี้ (๑) แจ้งต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ ณ
sectionNo: 4
content: ด่านควบคุมโรคติดต่อระหว่างประเทศที่พาหนะนั้นเข้ามาถึง (๒) แจ้งทางโทรสารตามหมายเลขโทรสารของด่านควบคุมโรคติดต่อระหว่างประเทศที่พาหนะนั้นเข้ามาถึง (๓) สถานที่อื่นหรือโดยวิธีการอื่นตามที่อธิบดีกำหนดโดยประกาศในราชกิจจานุเบกษา
sectionNo: 5
content: ข้อ ๕ รายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ ให้เป็นไปตามแบบที่อธิบดีกำหนดโดยประกาศในราชกิจจานุเบกษา
content: ให้ไว้ ณ วันที่ ๑๓ พฤศจิกายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ บัญญัติให้เจ้าของพาหนะหรือผู้ควบคุมพาหนะแจ้งกำหนดวัน เวลา
content: และสถานที่ที่พาหนะนั้นจะเข้ามาถึงด่านควบคุมโรคติดต่อระหว่างประเทศต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ เมื่อมีเหตุอันสมควรหรือมีเหตุสงสัยว่าพาหนะนั้นมาจากท้องที่หรือเมืองท่าใดนอกราชอาณาจักรที่มีโรคระบาด ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง
content: จึงจำเป็นต้องออกกฎกระทรวงนี้